Benedikts Hēvedess
Benedikts Hēvedess (vācu: Benedikt Höwedes; dzimis 1988. gada 29. februārī) ir bijušais vācu futbolists, spēlēja aizsarga pozīcijā, Vācijas futbola izlases dalībnieks. Schalke 04 sastāvā 2011. gadā izcīnījis Vācijas kausu un Vācijas superkausu. Vācijas izlases sastāvā uzvarējis 2014. gada FIFA Pasaules kausā, bija viens no trim spēlētājiem, kas aizvadījis visu turnīru bez maiņām.